**ՀԻՄՆԱՎՈՐՈՒՄ**

**«ՉԱՐԵՆՑԱՎԱՆ ՀԱՄԱՅՆՔԻ 2022 ԹՎԱԿԱՆԻ ԲՅՈՒՋԵԻ ՉՈՐՐՈՐԴ ԵՌԱՄՍՅԱԿԻ ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ ՄԱՍԻՆ» ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ**  **ՆԱԽԱԳԾԻ ԸՆԴՈՒՆՄԱՆ**

Չարենցավան համայնքի 2022 թվականի բյուջեի չորրորդ եռամսյակի եկամուտների և ծախսերի կատարողականի վերաբերյալ համայնքի ղեկավարի հաղորդումների որոշման նախագիծը մշակվել է «Տեղական ինքնակառավարման մասին» օրենքի 38-րդ հոդվածի 1-ին մասին 1-ին կետի և «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասի պահանջը կատարելու համար։ Չարենցավան համայնքի 2022 թվականի բյուջեի վարչական բյուջեի եկամտային մասով նախատեսված փաստացի եկամուտը կազմել է 1 363 808.3 հազար դրամ, որը տարեկան ծրագրի նկատմամբ (1 389 999.0 հազար դրամ) կատարվել է 98.1%-ով: Հաշվետու ժամանակաշրջանում գույքային հարկեր անշարժ գույքի փաստացի եկամուտը կազմել է 102 327.5 հազար դրամ, որը կազմում է վարչական բյուջեի եկամուտների 7.5%-ը, իսկ տարեկան պլանի նկատմամբ կատարվել է 98.0%-ով: Գույքային հարկեր այլ գույքից (փոխադրամիջոցների) գծով փաստացի եկամուտը կազմել է 182 354.5 հազար դրամ, որը կազմում է վարչական բյուջեի եկամուտների 13.4%-ը, իսկ տարեկան պլանի նկատմամբ կատարվել է 110.2%-ով:   
Տեղական տուրքերի գծով փաստացի եկամուտը կազմել է 15 327.5 հազար դրամ, որը կազմում է վարչական բյուջեի եկամուտների 1.1%-ը, տարեկան պլանի նկատմամբ կատարվելով 106.5%-ով: Պետական տուրքերի գծով փաստացի եկամուտը կազմել է 7 357.0 հազար դրամ, որը կազմում է վարչական բյուջեի եկամուտների 0.5%-ը, տարեկան պլանի նկատմամբ կատարվելով 122.6%-ով: Պետական բյուջեից ֆինանսական համահարթեցման սկզբունքով տրամադրվող դոտացիայի մասով նախատեսված 810 273.2 հազար դրամը հատկացվել է։ Պետական բյուջեից տրամադրվող նպատակային հատկացման` սուբվենցիայի մասով հատկացվել է 11 934.4 հազար դրամ, որը ուղղվել է արտադպրոցական կրթության ժողովրդական գործիքների և այլընտրանքային ծառայողների սուբվենցիոն ծրագրերի համար։ Գույքի վարձակալությունից եկամուտների գծով փաստացի եկամուտը կազմել է 28 370.7 հազար դրամ, որը կազմում է վարչական բյուջեի եկամուտների 2.0%-ը, իսկ տարեկան պլանի նկատմամբ կատարվել է 106.1%-ով: Ապրանքների մատակարարումից և ծառայությունների մատուցումից եկամուտները կազմել է 1 999.0 հազար դրամ, որը կազմում է վարչական բյուջեի եկամուտների 0.2%-ը: Վարչական գանձումներից փաստացի եկամուտը կազմել է 197 928.9 հազար դրամ, որը կազմում է վարչական բյուջեի եկամուտների 14.5%-ը, տարեկան պլանի նկատմամբ կատարվել է 79.6%-ով: Տույժերից և տուգանքներից փաստացի եկամուտը կազմել է 645.0 հազար դրամ, տարեկան պլանի նկատմամբ կատարվելով 0.1%-ով, որը կազմում է վարչական բյուջեի եկամուտների 64.5%-ը։ Այլ եկամուտների գծով փաստացի եկամուտը կազմել է 234 234.2 հազար դրամ որը կազմում է վարչական բյուջեի եկամուտների 17.1%-ը, տարեկան պլանի նկատմամբ կատարվելով 84,2%-ով:

Հաշվետու ժամանակաշրջանում փաստացի ծախսը կազմել է 1 341 353.2 հազար դրամ, տարեկան պլանի նկատմամբ կատարվել է 96.4% -ով: Ընդհանուր բնույթի հանրային ծառայությունների հատվածի փաստացի ծախսը կազմել է 415 117.8 հազար դրամ, որը կազմում է փաստացի կատարված ծախսերի 30.9%-ը: Տնտեսական հարաբերությունների գծով հատվածի փաստացի ծախսը կազմել է 36 427.3 հազար դրամ: Ոչ ֆինանսական ակտիվների իրացումից մուտքերը բյուջեում արտացոլվում են տնտեսական հարաբերություններ մասում, բացասական նշանով և հաշվետու ժամանակաշրջանում կազմում են 219 621.8 հազար դրամ, որը կազմում է փաստացի կատարված ծախսերի 2.7%-ը: Շրջակա միջավայրի պաշտպանության համար հատկացվել է 170 941.7 հազար դրամ, որը կազմում է փաստացի կատարված ծախսերի 12.7%-ը: Բնակարանային շինարարության և կոմունալ ծառայության համար հատկացվել է 3 976.4 հազար դրամ, որը կազմում է փաստացի կատարված ծախսերի 0.3%-ը: Հանգիստ, մշակույթ և կրոն ոլորտի պահպանման համար հատկացվել է 31 999.4 հազար դրամ, կազմելով փաստացի կատարված ծախսերի 2.4%-ը: Նախադպրոցական հիմնարկների պահպանման համար հատկացվել է 356 295.6 հազար դրամ, որը կազմում է փաստացի կատարված ծախսերի 26.5%-ը, իսկ արտադպրոցական հիմնարկների պահպանման համար հատկացվել է 283 085.0 հազար դրամ, որը կազմում է փաստացի կատարված ծախսերի 21.1%-ը: Բարձրագույն կրթություն ոլորտի համար հաշվետու ժամանակաշրջանում հատկացվել է 13 260.0 հազար դրամ: Սոցիալական պաշտպանություն ոլորտի համար հաշվետու ժամանակաշրջանում հատկացվել է 30 250.0 հազար դրամ: Ընթացիկ ծախսերից աշխատանքի վարձատրության հոդվածին հատկացվել է 19.3%-ը, ծառայությունների և ապրանքների ձեռք բերմանը՝ 21.4%-ը։ Սուբսիդիաների տեսքով ոչ ֆինանսական պետական (hամայնքային) կազմակերպություններին է հատկացվել համայնքի վարչական բյուջեի փաստացի կատարված ծախսերի 57.2%-ը։ Հաշվետու ժամանակաշրջանում համայնքային բյուջեի ծախսերի 18.9%-ը կամ 262 577.1 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը, այդ միջոցներից 15 655.8 հազար դրամը կամ 5.9%-ը տրամադրվել է վարչական սարքավորումներ ձեռք բերելու համար, 7 517.0 հազար դրամը կամ ֆոնդային բյուջեի ծախսերի 2.9%-ը հատկացվել է նախագծահետազոտական աշխատանքների կատարմանը, 203 312.1 հազար դրամը կամ 77.5%-ը շենքերի և շինությունների կապիտալ վերանորոգմանը, 12 675.8 հազար դրամը կամ ֆոնդային բյուջեի ծախսերի 4.8%-ը՝ շենքերի և շինությունների ձեռքբերմանը, 21 800.0 հազար դրամը՝ այլ մեքենաների և սարքավորումների ձեռքբերմանը, 1 400.0 հազար դրամը կամ ֆոնդային բյուջեի ծախսերի 0.5%-ը՝ աճեցվող ակտիվների ձեռքբերմանը, 216.4 հազար դրամը կամ ֆոնդային բյուջեի ծախսերի 0.1%-ը՝ ոչ նյութական հիմնական միջոցների ձեռքբերմանը: Չարենցավան համայնքի բյուջեի պակասուրդը (դեֆիցիտը) կազմել է 105 743.7 հազար դրամ: Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 105 743.7 հազար դրամ, իսկ հաշվետու ժամանակաշրջանի վերջում բյուջեի հավելուրդը կազմել է 10 449.9 հազար դրամ:   
 Չարենցավան համայնքի 2022 թվականի բյուջեի չորրորդ եռամսյակի եկամուտների և ծախսերի կատարողականի նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
 Չարենցավան համայնքի 2022 թվականի բյուջեի չորրորդ եռամսյակի եկամուտների և ծախսերի կատարողականի նախագծի ընդունման կապակցությամբ Չարենցավան համայնքի բյուջեում եկամուտների և ծախսերի ավելացում կամ նվազեցում չի նախատեսվում։

ՀԱՄԱՅՆՔԻ ՂԵԿԱՎԱՐ՝ Հ. ՇԱՀԳԱԼԴՅԱՆ